

CONTRACT DE SPONSORIZARE

Nr. ____/_________


Părțile contractante 

SC _________________________________SRL, cu sediul în ____________, sector/judet_________________, Bd. ________________ nr. ________, bloc _______, scara ____, etaj _____, ap._______, având C.U.I. __________________, inregistrata la Registrul Comerțului sub nr.__________________, cont IBAN nr. _______________ deschis la __________________, reprezentata de _________________________,  in calitate de Sponsor.  

și

Asociația Română pentru Smart City și Mobilitate, cu sediul în Municipiul Bucuresti, Sector 3, Camera de Comerț și Industrie a României, Blvd. Octavian Goga, Nr. 2, Tronson II, Et. 1, CIF 37068625, cont IBAN RO38RZBR0000060019259544 Banca: Raiffeisen Bank, Sucursala București Mall, reprezentată prin Președinte Eduard Dumitrașcu în calitate de Beneficiar al Sponsorizarii

Sponsorul şi Beneficiarul vor fi denumiţi în cele ce urmează în mod individual "Partea" şi în mod colectiv "Părţile".

au incheiat, în baza prevederilor Legii nr. 32/1994, cu modificările și completările ulterioare, prezentul contract de sponsorizare (denumit în continuare "Contractul"), prin care consimt următoarele:

Capitolul I - Obiectul Contractului 

Obiectul prezentului Contract îl reprezintă acordarea de către Sponsor a unei sponsorizări, către Beneficiar, în suma de _______________ RON (denumită în continuare "Sponsorizarea"). Termenul de plată nu poate depăși 31 Decembrie 2017. 
Prezenta Sponsorizare este destinată susținerii activității Beneficiarului, în conformitate cu statutul și actul constitutiv al Beneficiarului.

Capitolul II - Obligațiile si drepturile Părților

Sponsorul se obligă să pună la dispoziția Beneficiarului Sponsorizarea menționată la art. 1.1 de mai sus.
Sponsorul se obligă să pună la dispoziția Beneficiarului toate materialele necesare implementării obligațiilor acestuia pentru promovarea numelui, mărcii sau imaginii sale fără să lezeze, direct sau indirect, activitatea sponsorizată, bunele moravuri sau ordinea și liniștea publică. Sponsorizarea de către Sponsor va fi menţionată în orice comunicare sau publicaţie, în conformitate cu acest Contract fără însă a constitui publicitate sau reclamă pentru Sponsor.
Beneficiarul se obligă să înregistreze în evidențele sale contabile prezenta operațiune de Sponsorizare și să facă cunoscut numele Sponsorului.
Beneficiarul se obligă să folosească elementele de identificare ale Sponsorului numai pentru acțiunile care fac obiectul prezentului Contract.
Beneficiarul are obligația să aducă la cunoștință publicului Sponsorizarea prin promovarea în cadrul programului a imaginii, numelui, emblemei Sponsorului, într-un mod care să nu lezeze, direct sau indirect, activitatea sponsorizată, bunele moravuri sau ordinea și liniștea publică.
Beneficiarul are obligația să acorde spațiu de expunere Sponsorului pentru promovarea acestuia în cadrul programului implementat de către Beneficiar: sigla Sponsorului va apărea pe materialele informative ale programului (web, flyere, invitații, mape, etc.), intervenții ce fac referire la sprjinul oferit de către Sponsor pe pagina de Facebook a programului.
Beneficiarul declară şi garantează că este legal înființată și că funcționează sub forma unei asociaţii în conformitate cu dispoziţiile Ordonanţei Guvernului nr. 26/2000 cu privire la asociaţii şi fundaţii.
Niciuna dintre obligațiile Beneficiarului menționate în prezentul Contract nu va putea fi interpretată ca o formă de exercitare a controlului de către Sponsor asupra activității Beneficiarului, iar Sponsorul nu va avea dreptul de a participa la luarea deciziilor asupra activității Beneficiarului.

Capitolul III – Durata Contractului

Prezentul Contract este valabil de la data semnării Contractului până la data de  __________________________________.

Capitolul IV – Încetarea Contractului

Prezentul Contract va rămâne în vigoare până la executarea integrală a obligațiilor de către ambele Părți. 
În cazul în care una din Părți nu își îndeplinește obligațiile decurgând din prezentul Contract, cealaltă Parte poate înceta Contractul prin trimiterea unei notificări scrise, în baza articolului 1552 din Codul Civil, fără îndeplinirea vreunei alte formalități sau intervenția unei instanțe de judecată sau tribunal arbitral, Contractul încetând de la data trimiterii notificării.
Pentru evitarea oricărui dubiu, Părțile convin ca, în eventualitatea încetării în orice mod a prezentului Contract (indiferent de cauza de încetare), Beneficiarul nu va fi obligat să restituie către Sponsor acea parte a sponsorizării care a fost deja utilizată sau cheltuită potrivit prezentului Contract.

Capitolul V – Forţa majoră

Niciuna din Părţi nu va fi răspunzătoare pentru neexecutarea la termen şi/sau în mod corespunzător, total sau parţial, a oricăreia din obligaţiile care îi incumbă în baza prezentului Contract, dacă neexecutarea obligaţiei respective a fost cauzată de un eveniment imprevizibil la data încheierii Contractului şi ale cărei consecinţe sunt de neînlăturat sau extrem de costisitoare pentru Partea care îl invocă. Sunt considerate asemenea evenimente: războiul, calamităţile naturale, temperaturi extrem de ridicate sau de scăzute, grevele, restricţiile legale şi orice alt eveniment care este în afara controlului Părţii care îl invocă.
Partea care invocă evenimentul mai sus menţionat este obligată să aducă la cunoştinţa celeilalte Părţi, imediat şi în mod complet, producerea acestuia şi să ia masurile care îi stau la dispoziţie în vederea limitării consecinţelor respectivului eveniment.

Capitolul VI – Confidenţialitate

Niciuna dintre Părţi nu are dreptul, fără acordul în scris al celeilalte Părţi, să folosească informaţiile şi documentele obţinute sau la care are acces în timpul executării acestui Contract, altfel decât pentru îndeplinirea obligaţiilor sale contractuale. Părţile convin să menţină confidenţiale tot timpul după data încheierii acestui Contract şi pe o perioadă de 2 (doi) ani după încetarea acestuia indiferent de cauză, şi să nu dezvăluie, raporteze, facă publice, direct sau indirect, să nu transfere sau să folosească în scopuri personale sau ale terţilor, informaţii confidenţiale primite sau obţinute ca rezultat al încheierii sau executării acestui Contract, sau furnizate de către sau în numele unei Părţi. 
Obligaţiile stipulate la art. 6.1 de mai sus nu se aplică în cazul unei informaţii care:
la data încheierii acestui Contract face parte din domeniul public;
devine parte din domeniul public ulterior încheierii prezentului Contract, altfel decât ca rezultat al încălcării acestuia;
este cerută a fi dezvăluită de către o autoritate publică competentă.

Capitolul VII – Notificări 

Orice comunicare între Părți va fi considerată a fi efectuată în mod corespunzător, dacă este transmisă în scris celeilalte Părți la adresa de mai sus

Capitolul VIII – Legea aplicabilă. Litigii 

Prezentul Contract va fi interpretat și guvernat sub toate aspectele în conformitate cu legea română.
Orice dispută și orice proces, acțiune sau procedură care ar putea decurge din sau în legătură cu prezentul Contract vor fi soluționate pe cale amiabilă. Orice dispută și orice proces, acțiune sau procedură care ar putea decurge din sau în legătură cu prezentul Contract, care nu s-a putut rezolva pe cale amiabilă, se va soluționa de către instanța română competentă. 

Capitolul IX - Clauze speciale 

Părţile sunt contractori independenţi şi nimic din acest Contract nu creează sau implică orice parteneriat, asociere în participaţiune sau altă formă de asociere, încheiate între Părţi sau personalul acestora.
Niciuna dintre Părţi nu poate cesiona drepturile, transfera sau efectua o novaţie, fără consimţământul prealabil, oferit în scris de către cealaltă Parte, fără ca acesta să fie reţinut nejustificat.  
Părţile convin ca Sponsorizarea să fie acordată în mod neexclusiv, iar nimic nu restricţionează capacitatea celeilalte Părţi de a adera la angajamente similare cu o terţă persoană.
Orice modificare a prezentului Contract va fi consemnată într-un act adiţional, ce va constitui parte integrantă a prezentului Contract.

Prezentul contract s-a încheiat astăzi, ____________________, în 2 (două) exemplare, ambele cu valoare de original, câte unul pentru fiecare Parte.


Sponsor,                                                                    Beneficiar,
___________________________       	     Asociatia Română pentru Smart 							   City și Mobilitate
      							          Prin: Eduard Dumitrașcu 
						          În calitate de: Președinte
_____________________				___________________                     

